EkBass/fiwiki-20250220-pages-articles huggingface dataset:
Pikku ponit (1980-luvun sarja)

Pikku ponit (alkuperäiseltä nimeltään engl. My Little Pony tai My Little Pony 'n Friends) on yhdysvaltalainen vuosina 1986–1987 ilmestynyt piirrossarja. Piirrossarja perustuu Hasbron tunnetun lelusarjan My Little Ponyn hahmoihin. Suomessa 1980-luvun sarjaa on esitetty televisiossa Kolmoskanavalla ja MTV3:lla. Sarjasta on tehty myös VHS-julkaisuja, muun muassa Golden Voicen ja Agapio Racing Teamin jälkiäänittämänä. Sarjasta tehtiin jatkoa vuonna 1992 nimellä My Little Pony Tales. ==Äänirooleissa== Luokka:My Little Pony Luokka:1980-luvun piirrossarjat Luokka:Yhdysvaltalaiset animaatiosarjat Luokka:Leluihin pohjautuvat televisiosarjat
Michelle Ryan

Michelle Claire Ryan (s. 22. huhtikuuta 1984) on englantilainen näyttelijä. Ryan näytteli syksystä 2000 kesään 2005 BBC:n EastEnders-saippuasarjassa Zoe Slateria. Sen jälkeen hän on näytellyt muun muassa pääosaa kesken ensimmäisen tuotantokauden lopetetussa yhdysvaltalaisessa toimintasarjassa Bionic Woman (2007), televisioelokuvassa Mansfield Park – kasvattitytön tarina (2007) ja vieraillut neljän jakson mittaisessa roolissa velhotar Nimuehina fantasiasarjassa Merlin (2008). == Lähteet == == Aiheesta muualla == * Luokka:Englantilaiset näyttelijät Luokka:Vuonna 1984 syntyneet Luokka:Elävät henkilöt
Silvia Neid

Silvia Neid (s. 2. toukokuuta 1964 Walldürn) on saksalainen jalkapallovalmentaja ja entinen pelaaja. Hän toimi Saksan naisten jalkapallomaajoukkueen päävalmentajana vuosina 2005–2016. Pelaajana Neid on voittanut Saksan mestaruuden seitsemän kertaa ja Saksan cupin kuudesti. Hän oli mukana vuosina 1989, 1991 ja 1995 Euroopan-mestaruuden voittaneissa joukkueissa sekä 1995 MM-kisoissa hopealle sijoittuneessa joukkueessa. Kaikkiaan Neid pelasi urallaan 111 maaottelua. Neidin valmennusura alkoi tyttöjen maajoukkueen valmentajana vuonna 1996. Hän toimi samalla A-maajoukkueen apuvalmentajana Tina Theune-Meyerin alaisuudessa. Heinäkuussa 2005 Neid siirtyi Theune-Meyerin tilalle päävalmentajaksi. Nuorisomaajoukkueen valmentajana Neidillä on useita Euroopan- ja maailmanmestaruuksia. Naisten maajoukkueen valmentajana hän on voittanut maailmanmestaruuden 2007, olympiakultaa Riosta 2016, olympiapronssia Pekingistä 2008 sekä Euroopan- mestaruuden 2009 ja 2013. Neid päätti uransa maajoukkueen valmentajana Rio olympialaisiin 2016. Neid on valittu FIFAn vuoden valmentajaksi kolmesti vuosina 2010, 2013 ja 2016. == Lähteet == * === Viitteet === Luokka:Saksalaiset jalkapallovalmentajat Luokka:Saksalaiset jalkapalloilijat Luokka:Saksalaiset olympiavoittajat Luokka:Vuonna 1964 syntyneet Luokka:Elävät henkilöt
Jacob Tegengren

Jacob August Tegengren (28. elokuuta 1875 Vaasa – 25. marraskuuta 1956 Vöyri) oli suomenruotsalainen kirjailija, filosofian tohtori h.c. Hän julkaisi parikymmentä runokokoelmaa ja lisäksi novelleja ja esseitä.Facta2001, WSOY 1981, 16. osa, palsta 412 Hän oli harrastelija-arkeologi. ==Henkilöhistoria== Jacob Tegengrenin vanhemmat olivat hovioikeudenneuvos Ernst Wilhelm Tegengren ja Aline Irene Boy. Kirjailija K. V. Tegengren ja kouluneuvos Gustav Tegengren olivat hänen veljiään. Jacob Tegengren pääsi ylioppilaaksi 1896 ja valmistui agronomiksi Mustialan maanviljelysopistosta 1899. Tegegren toimi Ahvenanmaan kansanopiston johtajana 1900–1901 ja Närpiön kansanopiston johtajana 1901–1915. Hän oli sitten Pohjoismaiden Yhdyspankin Vöyrin konttorin esimiehenä 1915–1940. Tegengren oli ruotsinkielisen virsikirjakomitean jäsenenä 1923–1927 ja hänestä tuli Suomen muinaismuistoyhdistyksen kunniajäsen 1946 sekä Åbo Akademin filosofian kunniatohtori 1948. Tegengren suoritti 1920- ja 1930-luvuilla rautakautisten löytöpaikkojen arkeologisia kaivauksia ruotsinkielisen Etelä-Pohjanmaan pitäjissä. Tegengren julkaisi useita runokokoelmia joissa korostuvat luontoaiheet ja uskonnollisuus. == Teoksia == * Dikter. 1900 * Ny vår. 1913 * Sol och stjärnljus. 1918 * Sänger och hymner. 1919 * Rasmus Teel. 1920 * Pärlfiskaren. 1923 * I väntan och vaka. 1929 * Den svåra vägen. 1929 * Beredelse. 1931 * Mot skuggorna. 1939 * Sista milstolpen. 1946 == Palkinnot == * Valtion kirjallisuuspalkinto 1901, 1903, 1904, 1914, 1918 * Svenska Litteratursällskapetin Lybeckska priset 1924, 1932, 1947 * Tollanderin palkinto 1914, 1915, 1940 == Lähteet == * Suomen kirjailijat- tietokanta * Wikiaineisto: Kuka kukin oli 1961 * Nykarlebyvyer: Jacob Tegengren 1875-1956 ===Viitteet=== Luokka:Suomenruotsalaiset kirjailijat Luokka: Suomen oppilaitosten rehtorit Luokka: Suomalaiset historioitsijat Luokka:Vuonna 1875 syntyneet Luokka:Vuonna 1956 kuolleet
Bench (vaatemerkki)

Bench on englantilainen vaatealan yritys, joka on perustettu 1980-luvun lopulla. Sen pääkonttori sijaitsee Manchesterissä. Benchillä on omia myymälöitä seitsemän, kaikki Isossa-Britanniassa. Myymälät sijaitsevat Bristolissa, Greenhithessa, Liverpoolissa, Lontoossa, Manchesterissä, Sheffieldissä ja Glasgowssa. Benchin tuotteita myydään myös muualla Euroopassa, Pohjois-Amerikassa ja Australiassa. == Aiheesta muualla == * Virallinen kotisivu Luokka:Vaatemerkit Luokka:Brittiläiset yritykset
Jurjev-Polski

Jurjev-Polski () on kaupunki Vladimirin alueella Venäjällä. Se sijaitsee Kljazman sivujoen Kolokšan yläjuoksulla 68 kilometriä Vladimirista luoteeseen. Kaupunki on Jurjev-Polskin piirin keskus. Sen kautta kulkee Moskovan ja Kinešman välinen rautatie sekä Vladimirin ja Pereslavl-Zalesskin välinen maantie. Asukkaita on 19 600 henkeä (vuonna 2010). Jurjev-Polskin on perustanut ruhtinas Juri Dolgoruki vuonna 1152 Vladimir-Suzdalin rajalinnoitukseksi. Vuodesta 1212 se oli lääniruhtinaskunnan keskus. Vuosina 1238, 1382 ja 1408 mongolivalloittajat hävittivät kaupungin. Vuonna 1612 sen polttivat puolalaiset maahantunkeutujat. 1600-luvun puolivälissä Jurjev- Polskista tuli huomattava kaupan keskus, jonka kehitystä edisti sen sijainti Suzdalin ja Moskovan välisen maantien varrella. Vuonna 1778 siitä tuli Vladimirin lääniin kuuluneen kihlakunnan keskus. 1700-luvulla kaupunkiin syntyi tekstiiliteollisuutta. Nykyään Jurjev-Polski on maatalousalueen keskus, jossa on elintarviketeollisuutta, kutomo ja konepaja. Rotkojen halkomilla kukkuloilla sijaitsevassa kaupungissa on säilynyt jäänteitä 1100-luvun kremlistä. Koillisosassa sijaitsee 1200-luvulla perustettu Arkkienkeli Mikaelin luostari. Sen lähellä on vuosina 1230–1234 rakennettu Pyhän Yrjön katedraali, joka on yksi huomattavimmista Vladimir-Suzdalin rakennustaiteen muistomerkeistä. Keskustassa on säilynyt vanha kauppahalli ja 1800–1900-luvun kivisiä ja puisia asuinrakennuksia. Jurjev-Polski on yksi Venäjän kultaisen renkaan matkailukohteista. Kaupungissa toimii vuonna 1920 perustettu museo. ==Lähteet== * ==Aiheesta muualla== * Jurjev-Polskin piirin sivusto * Jurjev- Polskin kaupungille omistettu sivusto * Jurjev-Polskin museo Luokka:Vladimirin alueen kaupungit
Vapausrangaistus

Vapausrangaistus on yksilölle tavallisesti rikoksen vuoksi määrätty rangaistus, jonka pääasiallinen sisältö on vapauden menettäminen. Nimitystä käytettiin Suomessa aiemmin kuritushuone- ja vankeusrangaistuksen yhteisnimityksenä. Rooman valtakunnan keisarien aikana laajasti käytettyä orjuuttamista voidaan pitää yhtenä vapausrangaistuksen muotona, mutta muitakin vapausrangaistuksia on historian saatossa käytetty. Nykyisen merkityksensä vapausrangaistus sai kuitenkin vasta 1500-luvulla, jonka jälkeen se levisi yleisempään käyttöön 1700- ja 1800-luvuilla. Vapausrangaistukset yleistyivät, kun kuoleman- ja ruumiinrangaistuksien käyttöä alettiin rajoittaa. Aiemmin pelkän vapauden menettämisen ei katsottu olevan riittävä rangaistus, vaan vapausrangaistuksen lisänä käytettiin usein ruumiinrangaistusta. Eri maissa on ollut käytössä useita erilaisia vapausrangaistuksen muotoja. Suomessa vuoden 1734 laki toi mukanaan vapausrangaistuksina paitsi vankeuden myös työrangaistuksen. Vuoden 1889 rikoslaki tunsi vankeusrangaistuksen ohella kuritushuoneen. Kuritushuonerangaistuksen käyttö lopetettiin Suomessa 1975. Kovennettu vapausrangaistus tarkoitti sitä, että rangaistuksen tehostamiseksi vangeille annettiin ravinnoksi ainoastaan vettä, leipää ja suolaa. Vankimäärien pienentämiseksi Suomessa otettiin 1930 käyttöön vapaaehtoinen vesileipärangaistus, jossa tuomitulla oli mahdollisuus lyhentää vankilassa oloaikaansa elämällä pelkällä vedellä ja leivällä. Yksi päivä tätä kovennettua rangaistusta vastasi viittä päivää tavallista vankeutta. Huonosti käyttäytyville vangeille saatettiin määrätä kurinpitorangaistuksena pimeään koppiin sulkeminen, ravinnon määrän vähentäminen tai kova makuualusta. Ruotsissa vuoden 1864 rikoslaki tunsi kaksi vapausrangaistusta, pakkotyön ja vankeuden. Pakkotyö oli ankarampi rangaistusmuoto ja se saatettiin tuomita elinajaksi. Vain pakkotyöhön oli yhdistetty työvelvollisuus. Vuonna 1965 voimaan astuneen rikoskaaren mukaan ainoa Ruotsissa käytössä oleva vapausrangaistuksen muoto on vankeus. ==Lähteet== * Iso tietosanakirja, Otava 1938 * Uusi tietosanakirja, Tietosanakirja oy 1966 * Nationalencyklopedin, Bokförlaget Bra Böcker 1992 === Viitteet === == Aiheesta muualla == Luokka:Rangaistusmenetelmät Luokka:Vankeinhoito fr:Emprisonnement en droit français
Vanna

Vanna voi tarkoittaa ainakin seuraavia: * vanna eli kylpyamme * Vanna eli Vannøya, saari Tromssan läänissä, Norjassa * Vanna, yhdysvaltalainen post- hardcore-yhtye * Vanna, oikealta nimeltään Ivana Ranilović-Vrdoljak, kroatialainen laulaja, joka edusti maataan Eurovision laulukilpailussa 2001 * Lisa De Vanna, australialainen jalkapalloilija.
Sammio

Sammio on suurikokoinen, avoin, soikean tai pyöreän muotoinen säilytysastia. Yleensä sammiot valmistetaan puusta, metallista tai betonista. Viinin- ja oluentuotannossa sammioita käytetään tynnyrien ohella juomatuotteiden käyttämiseen ja säilyttämiseen. Kansanperinteessä sammio tarkoittaa korvatonta puuastiaa, niin sanottua tiinua. Tiinussa säilöttiin ja kuljetettiin elintarvikkeita ja vettä. ==Katso myös== *Allas *Soikko *Tynnyri *Ämpäri Luokka:Astiat Luokka:Oluen valmistus Luokka:Säiliöt
Diomansy Kamara

Diomansy Mehdi "Joe" Kamara (s. 8. marraskuuta 1980 Pariisi, Ranska) on senegalilainen jalkapalloilija, joka edustaa Englannin Valioliigassa pelaavaa Fulhamia. Hän on pelipaikaltaan hyökkääjä. Kamaran syntymätodistukseen tehdyn kirjoitusvirheen johdosta sukunimi kirjoitetaan Kamara, eikä Camara, joka on pyhä nimi Senegalissa. Luokka:Senegalilaiset jalkapalloilijat Luokka:Vuonna 1980 syntyneet Luokka:Elävät henkilöt
J. Huimapää

Jonni Aromaa eli J. Huimapää (s. 1962 Tuusula) on laulaja, joka aloitti uransa 1980-luvun lopulla 1950–1960-lukujen käännösiskelmillä. Taiteilijanimi on lainattu Jonni Huimapää (Johnny Hazard) -sarjakuvasta. Aromaa on Yleisradion kulttuuritoimittaja. Ensilevyn Kun kasvosi näin julkaisi Musiikki-Fazer vuonna 1989. Levyn tuotti Jaakko Salo. Yhtye hajosi, kun AromaaLähde: Jonni Aromaa lähti opiskelemaan ulkomaille. Palattuaan Suomeen hän jatkoi iskelmälaulajana Sonora-orkesterin solistina ja esiintyi yhteisillä keikoilla muun muassa Brita Koivusen ja Pirkko Mannolan kanssa. J. Huimapää & Sonora-orkesteri on mukana Onnellisten kotimaa -teemalevyllä (1992). Orkesteria johti Hepa Halme. Iskelmät vaihtuivat laulelmiin 1990-luvun puolivälissä, ja J. Huimapää alkoi esittää muun muassa Kaj Chydeniuksen sävellyksiä Vaaralliset jouset -jousikvartetin solistina. Kokoonpano esiintyi muun muassa Helsingin juhlaviikoilla. J. Huimapää oli mukana kirjallisen laululiikkeen hengessä toteutetussa Vorwärts!-konserttisarjassa. Se poiki vuonna 1994 Saa uskaltaa -levyn, jolla J. Huimapää laulaa kappaleen ”Puhu minulle rakkaudesta” Riku Niemen johtaman Avanti!-orkesterin solistina. Oululainen Jeata Juustinen ohjasi siitä 2000-luvun alussa videon, joka oli mukana Oulun musiikkivideofestivaaleilla. Samoihin aikoihin teatterinjohtaja Pekka Milonoff houkutteli J. Huimapään vielä kerran parrasvaloihin. Tuloksena syntyi KOM- ravintolaan tehty ohjelmallinen lauluilta ”Jotain jäi kertomatta”. Esityksen kappaleet, käännösiskelmät ja laulelmat, sovitti kahdelle kitaralle Sibelius- Akatemian jazzlinjan kasvatti Kalle Kalima. J. Huimapää ja Tanssiorkesteri koottiin uudelleen Karkkilan Sunset Beach Partyn lavatansseihin Hotelli Oivaan vuonna 2003. Yhtye teki alkuperäiskokoonpanossa seuraavan keikan elokuussa 2014 Helsingin Satakuntatalolla. Silloin tuli kuluneeksi 25 vuotta Kun kasvosi näin -levystä. Aromaa alkoi esiintyä uudestaan laulajana vuonna 2018. Hän konsertoi yhdessä säveltäjä-muusikko Jussi Tuurnan kanssa (piano) . == J. Huimapää ja Tanssiorkesteri == ===Kokoonpano=== *J. Huimapää (Jonni Aromaa), laulu *Jarmo ”Elukka” Eskelinen, rummut *Marko von Konow, kitara *Kari Kukkola, kitara *Hannu Tikka, basso == Lähteet == Luokka:Suomalaiset iskelmälaulajat Luokka:Vuonna 1962 syntyneet Luokka:Elävät henkilöt Luokka:Suomalaiset radiotoimittajat
Detomidiini

Detomidiini (C12H14N2) on imidatsoli-rakenteinen alfa2-adrenerginen agonisti, jolla on sedatiivisia ja rauhoittavia vaikutuksia. Detomidiini vaikuttaa keskushermostossa estämällä noradrenaliini-välitteisten hermoimpulssien kulkua. Detomidiinia käytetään erityisesti isojen eläinten, kuten hevosten nukutusaineena. Detomidiini on lääketehdas Orionin 1980-luvulla kehittämä alkuperälääke ja se on käytössä HCl-suolana eli detomidiinihydrokloridina (C12H15ClN2) kauppanimellä Domosedan. Detomidiinin vaikutuksen voi poistaa käyttämällä atipametsolia (C14H16N2). == Aiheesta muualla == * PubChem: Detomidine * DrugBank: Detomidine * Human Metabolome Database (HMDB): Detomidine * Kyoto Encyclopedia of Genes and Genomes (KEGG): Detomidine * Domosedan, detomidiinihydrokloridi (pdf) * PubChem: Detomidine Hydrochloride * DrugBank: Atipamezole Luokka:Lääkkeet Luokka:Atsolit Luokka:Sedatiivit Luokka:Alfa-2 adrenergisen reseptorin agonistit
Jurjevets

Jurjevets () on kaupunki Ivanovon alueella Venäjällä. Se sijaitsee Volgan (Gorkin tekojärvi) rannalla 168 kilometriä Ivanovosta koilliseen. Asukkaita on 10 200 henkeä (vuonna 2010). Vuonna 1225 Vladimirin ruhtinas Juri Vsevolodovitš perusti Volgan rannalle, vastapäätä Unža-joen suuta linnoituksen, joka kantoi hänen mukaansa nimiä Jurjev-Povolski ja Georgijevsk. Linnoituksen viereen kasvoi esikaupunki, jonka Kultaisen ordan kaanin Batun joukot polttivat vuonna 1237. Vuodesta 1405 lähtien kaupunki kuului Gorodetsin ruhtinaskuntaan, vuodesta 1448 Moskovaan, vuodesta 1451 Suzdaliin ja sitten taas Moskovan ruhtinaskuntaan. 1600-luvun alussa puolalaiset hävittivät kaupunkia useaan kertaan. 1650-luvun alussa siellä toimi vanhauskoisten johtaja Avvakum. Vuosina 1661–1663 Jurjevetsiin rakennettiin kivinen linnoitus, joka purettiin 1700-luvun lopussa. Vuonna 1708 kaupunki liitettiin Kazanin lääniin ja vuonna 1778 siitä tuli Kostroman lääniin kuuluneen kihlakunnan keskus. Jurjevetsin keskustassa on vanha (1806) ja uusi (1825–1833) Jerusalemiin saapumisen katedraali kellotorneineen, 1700-luvun alussa rakennettu Jumalan ilmestyksen kirkko ja Kristuksen syntymän kirkko vuodelta 1840. Vanha kaupunki koostuu etupäässä yksikerroksisista puutaloista. Kaupungissa toimii kotiseutumuseo, Vesninin arkkitehtiveljeksien museo sekä Jurjevetsissa syntyneelle elokuvaohjaaja Andrei Tarkovskille omistettu museo. ==Lähteet== * ==Aiheesta muualla== * Jurjevetsin kaupungille omistettu sivusto * Jurjevetsin piirin sivusto * Jurjevetsin museon sivusto Luokka:Ivanovon alueen kaupungit
Ahti Karppinen

Ahti Johannes Karppinen () oli suomalainen jääkärivänrikki Hänen vanhempansa olivat maanviljelijä Antti Karppinen ja Maria Niemelä.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Karppinen kävi kansakoulun ja Limingan kansanopiston vuosina 1913–1914 sekä Oulaisten maamieskoulun vuosina 1915–1916. ==Jääkärikausi== Karppinen työskenteli työmiehenä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 3. komppaniaan 2. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse- joella, Riianlahdella ja Aa-joella. ==Suomen sisällissota== Karppinen saapui Suomeen (Vaasaan) jääkäreiden pääjoukon mukana vääpeliksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 1. Jääkärirykmentin 2. jääkäripataljoonan 3. komppaniaan, missä joukossa hän osallistui sisällissodan taisteluihin Lempäälässä, Vuohiniemellä ja Kämärän asemalla sekä Viipurissa. Hänen kohtalokseen tuli kaatua Viipurissa Kolikkoinmäellä käydyssä taistelussa 28. huhtikuuta 1918. Hänet haudattiin Kempeleen sankarihautaan. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1895 syntyneet Luokka:Vuonna 1918 kuolleet
Säiliö

Säiliö on esine, jonka sisällä voidaan säilyttää ulkomaailmasta erillään mitä tahansa nestemäistä, kaasumaista tai kiinteää ainetta. Sanan läheinen johdos on säilö, joka tarkoittaa varsinaista säilytyspaikkaa ja -tilaa (vertaa pitää säilössä). Sitä käytetään joskus säiliön synonyymina, varsinkin yleisluontoisemmista asioista puhuttaessa (esimerkiksi datasäilö, turvasäilö). *
Jurga

Jurga () on kaupunki Kemerovon alueella Venäjällä. Se sijaitsee Tomjoen varrella 143 kilometriä Kemerovosta luoteeseen. Kaupungissa haarautuvat Novosibirskiin, Krasnojarskiin ja Novokuznetskiin johtavat rautatiet. Asukkaita on 83 800 henkeä (vuonna 2008). Jurgan asutus on syntynyt vuonna 1886. Vuonna 1906 rakennettiin samanniminen Siperian radan asema. Vuonna 1942 Jurgasta tuli kaupunkimainen taajama ja vuonna 1949 kaupunki. Kaupungissa on suuri konepaja, alumiinivenetehdas ja hiomavälinetehdas. ==Lähteet== * ==Aiheesta muualla== * Jurgan kaupungin sivusto Luokka:Kemerovon alueen kaupungit
Chrysomelinae

Chrysomelinae on kovakuoriaisiin (Coleoptera) lehtikuoriaisten (Chrysomelidae) heimoon kuuluva alaheimo. Alaheimoon kuuluu 16 sukua ja maailmanlaajuisesti noin 3000 lajia, joiden koko vaihtelee 3–14 mm. == Chrysomelinae-alaheimoon kuuluvia tribuksia ja sukuja == * Chrysomelini ** Leptinotarsa ** Kultalehtikuoriaiset (Chrysolina) ** Oreina ** Colaphus ** Gastrophysa ** Phaedon ** Hydrothassa ** Prasocuris ** Plagiodera ** Aitolehtikuoriaiset (Chrysomela) ** Plagiosterna ** Ruskokalvajat (Gonioctena) ** Viherkalvajat (Phratora) ** Entomoscelis * Phyllocharitini * Timarchini ** Timarcha == Aiheesta muualla == * Laji.fi: Chrysomelinae * ITIS: Chrysomelinae * Bug Guide: Chrysomelinae * Bug Guide: Chrysomelinae, kuvia Luokka:Lehtikuoriaiset
Južnouralsk

Južnouralsk () on kaupunki Tšeljabinskin alueella Venäjällä. Se sijaitsee Uralin itärinteellä Uvelka-joen rannalla 88 kilometriä Tšeljabinskista etelään. Asukkaita siellä oli 37 877 henkeä (vuonna 2010), koko kaupunkipiirissä 38 030. Paikkakunta on syntynyt 1950-luvulla rakennetun sähkövoimalan yhteyteen. Južnouralskin kaupunki perustettiin vuonna 1961. Voimalaitoksen lisäksi kaupungissa on mm. koneenrakennus-, keramiikka- ja elintarviketeollisuutta. ==Lähteet== ==Aiheesta muualla== * Epävirallinen kaupunkiportaali Luokka:Tšeljabinskin alueen kaupungit
Mrs. Robinson

Mrs. Robinson on Paul Simonin kirjoittama laulu, jonka ensimmäisenä esitti yhtye Simon & Garfunkel. Kappale nousi singlenä Yhdysvaltain listaykköseksi ja oli siellä heidän toinen ykköshittinsä ”The Sound of Silencen” jälkeen. Varhainen versio kappaleesta soi elokuvassa Miehuuskoe (1967) ja sen jälkeenpäin julkaistulla soundtrackilla samalla kun valmis versio sai esikoisjulkaisunsa levyllä Bookends. Kaksikko vastaanotti laulusta vuoden levytyksen Grammy-palkinnon vuonna 1969. Elokuvassa Miehuuskoe Benjamin Braddock (Dustin Hoffman) on yliopistosta juuri valmistunut tarmoton nuori mies, joka alkaa suhteen vanhemman naisen, rouva Robinsonin (Anne Bancroft) kanssa. Laulu ei ollut valmis, kun se laitettiin elokuvaan; siitä kuullaan ainoastaan palasia taustamusiikkina. Kun elokuva tuli tunnetummaksi, Paul Simon laittoi palaset yhteen kokonaiseksi kappaleeksi. Tämän kappaleen ovat levyttäneet myös ainakin Frank Sinatra, The Lemonheads ja Bon Jovi. Sinatran versio sisältää lähes täysin erilaiset sanat, mutta sävel ja tempo ovat alkuperäisen kaltaisia. Luokka:Vuoden 1967 kappaleet Luokka:Simon & Garfunkelin kappaleet Luokka:Suomalaiset käännöskappaleet Luokka:Billboard Hot 100 -listan ykköset
Chrysomelini

Chrysomelini on lehtikuoriaisiin (Chrysomelidae) kuuluva kovakuoriaisten (Coleoptera) tribus. == Sukuja == * Calligrapha * Kultalehtikuoriaiset (Chrysolina) * Aitolehtikuoriaiset (Chrysomela) * Colaphus * Colaspidema * Crosita * Entomoscelis * Gastrophysa * Ruskokalvajat (Gonioctena) * Hydrothassa * Leptinotarsa * Neophaedon * Oreina * Phaedon * Viherkalvajat (Phratora) * Plagiodera * Plagiosterna * Platyphora * Prasocuris * Sclerophaedon * Sternoplatys * Trachymela * Zygogramma == Aiheesta muualla == *Laji.fi: Chrysomelini *ITIS: Chrysomelini Luokka:Lehtikuoriaiset
Jessica Savitch

Jessica Beth Savitch (1. helmikuuta 1947 – 23. lokakuuta 1983) oli yhdysvaltalainen uutisankkuri ja televisiojournalisti. Hän oli televisiosarja The Tomorrow Show:n sijaisjuontaja vuosina 1977–1982. Hän oli vuosina 1980–1981 naimisissa Mel Kornin kanssa, jonka jälkeen hän meni pian uusiin naimisiin Donald Paynen kanssa. Avioliitto päättyi nopeasti Paynen kuolemaan elokuussa 1981. Jessica Savitch kuoli 36-vuotiaana auto-onnettomuudessa 23. lokakuuta 1983. ==Lähteet== Luokka:Yhdysvaltalaiset uutisankkurit Luokka:Yhdysvaltalaiset toimittajat Luokka:Liikenneonnettomuudessa kuolleet Luokka:Vuonna 1947 syntyneet Luokka:Vuonna 1983 kuolleet
Kuninkaallisen draamateatterin oppilaskoulu

Kuninkaallisen draamateatterin oppilaskoulu () eli Dramatenin oppilaskoulu () oli vuosina 1787–1964 toiminut Ruotsin korkeinta teatterikoulutusta antanut oppilaitos. Koulu oli Tukholmassa kiinteässä yhteydessä kansalliseen pääteatteriin Kuninkaalliseen draamateatteriin eli Dramateniin. Kuninkaallisen draamateatterin oppilaskoulun perusti taiteita harrastanut kuningas Kustaa III vuonna 1787. Tätä ennen näyttelijäksi oli kouluttauduttu oppipoikaperiaatteella vanhemman kollegan ohjauksessa. Koulun opetus kytkeytyi voimakkaasti ranskalaiseen traditioon 1793, kun koulun johtoon nimitettiin ranskalaislähtöinen aviopari Anne Marie Milan Desguillons ja Joseph Sauze DesguillonsTeaterelevskola. Runeberg.org. Viitattu 21.11.2008. Kuninkaallisen draamateatterin uudisrakennuksen valmistuttua 1907 koulu siirtyi samaan rakennukseen. Koulun käytössä ollut näyttämö toimii nykyään yhtenä Dramatenin kuudesta näyttämöstä nimellä TornrummetTornrummet. Dramaten.se . Viitattu 21.11.2008.. Aluksi yhden lukuvuoden kestänyt koulutus laajennettiin kaksivuotiseksi 1910-luvulla. 1930-luvulta lähtien tuli pakolliseksi kolmas vuosi, jonka aikana oppilas harjoitteli Dramatenissa. 1940-luvun lopussa käynnistyi Alf Sjöbergin johdolla ohjaajalinja. Koulun tarjoama, klassisiin metodeihin nojaava ja vahvasti emoteatteri Dramatenin arkeen nivoutuva"Kungliga Dramatiska Teatern. Elevskolan och Scenskolan". IngmarBergman.se. Viitattu 21.11.2008. teatteriopetus arvioitiin Euroopan laadukkaimpiin kuuluvaksi. Vuosikymmenien aikana suuri osa Ruotsin merkittävimmistä näyttelijöistä hankki oppinsa oppilaskoulusta. Greta Garbo aloitti kaksivuotisen koulutuksensa 16-vuotiaana 1922"Garbo at Dramaten". GarboForever.com. Viitattu 21.11.2008.. Myös Ingrid Bergman ja monet Bergman- näyttelijät, kuten Gunnar Björnstrand ja Max von Sydow, opiskelivat laitoksessa. 1960-luvulla valtio päätti erottaa teatterikoulutuksen teatterin yhteydestä ja ottaa sen omaan hallintaansa (Statens scenskola). Taustalla vaikutti muun muassa virinnyt perinteisten opetusmetodien arvostelu ja kiinnostus modernimpaan metodinäyttelemiseen, mutta myös rakennuksen tilanpuute oli ilmeinen. Lopullisen ratkaisun oppilaskoulun lakkauttamisesta teki vuonna 1964 Dramatenin silloinen johtaja Ingmar Bergman, joka oli kyllästynyt näyttelijäharjoittelijoiden vaatimaan huomioon. Dramatenin oppilaskoulun aseman peri Tukholman teatterikorkeakoulu, ja myöhemmin teatterikorkeakoulu on perustettu myös Malmöhön, Göteborgiin ja Luulajaan. == Lähteet == == Kirjallisuutta == * Ingrid Luterkort: Om igen, herr Molander! Kungliga Dramatiska teaterns elevskola 1787–1964. Stockholm: Stockholmia, 1998. ISBN 91-7031-085-8 Luokka:Teatterikoulut Luokka:Ruotsalainen kulttuuri Luokka:Tukholman oppilaitokset
Rory Delap

Rory John Delap (s. 6. heinäkuuta 1976 Sutton Coldfield, Englanti) on irlantilainen jalkapalloilija. Hän on syntynyt Englannissa, mutta hänen vanhempansa ovat irlantilaisia ja hän edusti Irlannin maajoukkuetta. Delap aloitti ammattilaisuransa kotikaupunkinsa Carlisle United FC:ssä vuonna 1994. Delap pelasi seurassa vuoteen 1998 asti ja oli nostamassa sitä kahdesti 2. divisioonaan. Carlislesta Delap siirtyi Valioliigassa pelanneeseen Derbyyn, jossa hän pelasi kolme seuraavaa kautta. Kesällä 2001 Delap vaihtoi Valioliigan Southamptoniin. Southampton putosi Valioliigasta keväällä 2005 ja pian Delap siirtyi Sunderlandiin, jossa hän loukkaantumisen jälkeen ei kuitenkaan saanut juurikaan peliaikaa. Sunderland lainasi Delapin mestaruussarjan Stoke Cityyn lokakuussa 2006, mutta hän loukkasi jalkansa pahoin jo toisessa ottelussaan. Loukkaantumisesta huolimatta Stoken manageri Tony Pulis hankki Delapin seuraan pysyvästi tammikuussa lupauksensa mukaisesti. Delap tunnetaan poikkeuksellisen pitkistä ja vaarallisista rajaheitoista. Delapin heitot olivat tärkeä tekijä Stoken noustua kaudella 2007–2008 ja Valioliiga-kaudella 2008–2009 hänen heitoistaan syntyi seitsemän Stoken kauden 13 ensimmäisestä maalista. Syksyllä 2008 Valioliigaottelussa Arsenalia vastaan Stoken molemmat maalit syntyivät Delapin pitkän rajaheiton seurauksena. Pitkien heittojen taustalla oli hänen nuoruudessaan harrastama keihäänheitto, jonka hän jätti 14-vuotiaana päätettyään keskittyä vain jalkapalloon. Delapia jopa houkuteltiin edustamaan Irlantia keihäänheitossa Lontoon olympialaisiin 2012. Irlannin maajoukkueessa Delap on pelannut 11 maaottelua. Rory Delapin poika Liam Delap on pelannut jalkapalloa Valioliigassa ja Englannin nuorisomaajoukkueissa. == Lähteet == * === Viitteet === Luokka:Irlantilaiset jalkapalloilijat Luokka:Vuonna 1976 syntyneet Luokka:Elävät henkilöt
Leptinotarsa

Leptinotarsa on lehtikuoriaisiin (Chrysomelidae) kuuluva kovakuoriaisten (Coleoptera) suku. Suomessa suvun lajeista on tavattu ainoastaan satunnaisesti perunan tuholaisena koloradokuoriaista.Laji.fi: Leptinotarsa Sukuun kuuluu maailmanlaajuisesti noin 12 lajia.University of Michigan, Animal Diversity Web (ADW): Leptinotarsa Suvun lajeja esiintyy pääasiassa Pohjois- ja Keski- Amerikassa sekä Euroopassa.Global Biodiversity Information Facility (GBIF): Leptinotarsa == Lajeja == * Leptinotarsa decemlineata – koloradonkuoriainen * Leptinotarsa defecta * Leptinotarsa haldemani * Leptinotarsa juncta * Leptinotarsa lineolata * Leptinotarsa texana == Lähteet == == Aiheesta muualla == * ITIS: Leptinotarsa * UniProt: Taxonomy – Leptinotarsa * Bug Guide: Leptinotarsa * Bug Guide: Leptinotarsa, kuvia * Pherobase: Semiochemicals of Genus Leptinotarsa Luokka:Lehtikuoriaiset
Juža

Juža () on kaupunki Ivanovon alueella Venäjällä. Se sijaitsee Vazal-järven rannalla 95 kilometriä Ivanovosta kaakkoon. Kaupunki on Južan piirin keskus. Asukkaita on 14 800 henkeä (vuonna 2008). 1800-luvulla Južan kylään perustettiin kutomo. Vuonna 1925 siitä tuli kaupunki. Južassa on tekstiili- ja puunjalostusteollisuutta. ==Lähteet== * ==Aiheesta muualla== * Južan piirin sivusto * Piirilehti Svetlyi put Luokka:Ivanovon alueen kaupungit
Transitoliikenne

Transito- eli kauttakulkuliikenne on tavaroiden ja raaka-aineiden kuljetuksia toisen maan kautta kolmansiin maihin. Transitotavaroita ei osteta kauttakulkumaahan, niitä ei selvitetä kauttakulkumaan tullissa eikä niitä tilastoida sen ulkomaankaupaksi. Joulukuussa 2005 Suomen satamien kautta kuljetettiin transitotavaraa itään (lähinnä Venäjälle) 221 944 tonnia ja länteen 155 345 tonnia. Transitokuljetusten määrä itään lisääntyi 8 prosenttia ja länteen väheni 30 prosenttia verrattuna edellisen vuoden vastaavaan kuukauteen. Luvut perustuvat Tilastokeskuksen Merenkulkulaitokselta, VR:ltä ja Itäiseltä tullipiiriltä keräämiin tietoihin. Transitotavaraa kuljetettiin joulukuussa rautateitse 256 332 tonnia ja maanteitse 277 923 tonnia. Rautateiden transitokuljetukset vähenivät 6 prosenttia ja maanteiden transitokuljetukset lisääntyivät 17 prosenttia edellisen vuoden vastaavaan kuukauteen verrattuna. Pääosa Suomen kautta kulkevasta transitoliikenteestä saapuu Suomeen ja lähtee Suomesta satamien kautta merikuljetuksina. Näin ollen meritransiton määrä on toistaiseksi ollut lähellä transitokuljetusten kokonaismäärää. Ukrainan sota ja sitä seuranneet pakotteet ovat kuitenkin muuttaneet tilannetta oleellisesti, sillä rautatiekuljetukset Suomen ja Venäjän välillä on keskeytetty joitain poikkeuksia lukuun ottamatta. ==Lähteet== *Tilastokeskus * Luokka:Tavarankäsittely
Ertil

Ertil () on kaupunki Voronežin alueella Venäjällä. Se sijaitsee Donin vesistöön kuuluvan Ertil-joen rannalla 225 kilometriä Voronežista itään. Kaupunki on Ertilin piirin keskus. Sen läpi kulkee Grjazin ja Povorinon väliseltä rautatieltä Oboronan asemalla haarautuva sivurata. Asukkaita on 11 900 henkeä (vuonna 2008). Paikkakunta on syntynyt vuonna 1897 rakennetun sokeritehtaan yhteyteen. Kaupungissa on elintarvike- ja metalliteollisuutta. Kotiseutumuseon kokoelmissa on paikallisen käsityötaiteen tuotteita. Kaupungiksi Ertil nimettiin vuonna 1963. ==Lähteet== * ===Viitteet=== ==Aiheesta muualla== * Ertilin piiri Voronežin alueen sivustolla Luokka:Voronežin alueen kaupungit
Štšutšje

Štšutšje () on kaupunki Kurganin alueella Venäjällä. Se sijaitsee Tšeljabinskin ja Kurganin välisen rautatien varrella (Štšutšjen asema) 170 kilometriä Kurganista länteen. Kaupunki on Štšutšjen piirin keskus. Asukkaita on 10 018 (tammikuussa 2016). Paikkakunta on syntynyt 1800-luvun lopussa. Kaupunki siitä tuli vuonna 1945. Štšutšjessa on elintarviketeollisuutta ja konepaja. ==Lähteet== * ===Viitteet=== ==Aiheesta muualla== * Epävirallinen kaupunkiportaali Luokka:Kurganin alueen kaupungit
Natalie Horler

Natalie Christine Horler (s. 23. syyskuuta 1981 Bonn, Saksa) on saksalaisen eurodance-ryhmä Cascadan laulaja. Hän on sekä Saksan että Englannin kansalainen. Natalien musiikkiura alkoi 1990-luvulla, ja hän liittyi Cascadaan vuonna 2003. Horler aloitti laulajanuransa laulamalla baareissa ja kasinoilla. 18 vuotta täytettyään hän pääsi työskentelemään eri DJ:den kanssa ja levytti useita kappaleita studiossa. Tämän myötä hän sattumalta tutustui tuleviin bändijäseniinsä DJ Manianin ja Yanouhin. Natalie on myös hakenut Saksalaiseen musiikkiohjelmaan Star Search vuonna 2004, jossa hän esitti Mariah Careyn kappaleen Hero. Luokka:Brittiläiset laulajat Luokka:Saksalaiset laulajat Luokka:Vuonna 1981 syntyneet Luokka:Elävät henkilöt
Štšigry

Štšigry () on kaupunki Kurskin alueella Venäjällä. Se sijaitsee Kurskin ja Kastornajan välisen rautatien varrella (Štšigryn asema) 61 kilometriä Kurskista itäkoilliseen. Kaupunki on Štšigryn piirin (11 994 as., vuonna 2010) keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Asukkaita on 17 040 henkeä (2010). 1600-luvulta lähtien tunnetaan Troitskoje na Štšigrah -niminen kylä, josta vuonna 1779 tuli Štšigryn kaupunki ja Kurskin lääniin kuuluneen kihlakunnan keskus. Asukkaiden pääelinkeinona oli maatalous. Toisen maailmansodan aikana kaupunki oli saksalaisten miehittämä. Nykyään Štšigryssa on koneenrakennus-, muovi-, elintarvike- ja rakennustarviketeollisuutta. Kuva:Administration Building of Shchigry Region.jpg|Piirihallinnon rakennus. Kuva:Shchigry Train Station 4.JPG|Rautatieasema. Kuva:Autostation 1.jpg|Linja-autoasema. Kuva:Кафедральный собор,Свято-Троицкая церковь, г. Щигры.JPG| Pyhän Kolminaisuuden katedraali. Kuva:Собор Троицы Живоначальной в Щиграх (5).jpg|Sisänäkymä katedraalista. ==Lähteet== ===Lähteet joihin ei viitata=== * ==Aiheesta muualla== Luokka:Kurskin alueen kaupungit
Liikenneinsinööri

Liikenneinsinööri on teknisen alan ammatti. Liikenneinsinöörejä koulutetaan Suomessa Teknillisessä korkeakoulussa liikennetekniikan osastolla (diplomi- insinööri) ja ammattikorkeakoulutasolla Hämeen ammattikorkeakoulussa Riihimäellä (insinööri (AMK), syksystä 2008 alkaen). Aikaisemmin alan koulutusta järjestettiin myös opistoasteella. Liikenneinsinöörin työtehtävät voivat liittyä esimerkiksi yleiseen liikennesuunnitteluun, joukkoliikenteeseen, kuljetuksiin tai liikennetelematiikkaan. Mahdollisia työnantajia ovat valtio, kunnat ja suunnittelutoimistot sekä erilaiset liikennealan yksityiset yritykset. ==Aiheesta muualla== * Hämeen ammattikorkeakoulu liikennealan koulutusohjelma *Aalto yliopisto: Insinööritieteiden korkeakoulu, liikennetekniikka Luokka:Teknisen alan ammatit Luokka:Liikennealan ammatit
Hyvää yötä ja huomenta (kappale)

Hyvää yötä ja huomenta on Don Huonojen vuonna 1997 julkaistun samannimisen albumin toinen single. Idols-semifinalistit tekivät kappaleesta oman versionsa vuonna 2008. == Kappaleet == # == Aiheesta muualla == * Discogs Luokka:Don Huonot Luokka:Suomalaiset pop rock -kappaleet Luokka:Vuoden 1997 kappaleet
Trouble (Akonin albumi)

Trouble on hip hop ja R&B; -laulaja Akonin esikoisalbumi, joka julkaistiin 29. kesäkuuta 2004. Levyä myytiin noin kolme miljoonaa kappaletta. == Kappaleet == # "Locked Up" - 3:56 # "Trouble Nobody" - 3:23 # "Bananza (Belly Dancer)" - 4:00 # "Gangsta" - 4:16 # "Ghetto" - 3:55 # "Pot of Gold" - 3:36 # "Show Out" - 3:25 # "Lonely" - 3:56 # "When the Time's Right" - 3:44 # "Journey" - 4:18 # "Don't Let Up" - 4:03 # "Easy Road" - 3:22 # "Locked Up (Remix)" (feat. Styles P) - 4:08 === Deluxe Edition === # "Belly Dancer (Bananza) (Remix)" (feat. Kardinal Offishall) - 3:27 # "Gunshot (Fiesta Riddim)" - 2:50 # "Senegal" - 2:52 # "Keep on Callin'" - (feat. P-Money) - 3:31 # "Never Gonna Get It" (feat. Topic & Sean Biggs) - 3:36 # "Miss Melody" (feat. Miri Ben-Ari) - 3:49 # "Kill the Dance (Got Something For Ya)" (feat. Kardinal Offishall) - 2:56 # "Find Us (In the Back of the Club)" (feat. The Beatnuts) - 3:15 # "Baby I'm Back)" (feat. Baby Bash) - 3:39 # "Yey' (Konvict Muzik Exclusive)" (feat. Grady Babyz) - 4:31 == Singlet == * "Ghetto" (marraskuu 2004) * "Locked Up" (2. helmikuuta 2005) * "Lonely" (15. marraskuuta 2005) * "Belly Dancer (Bananza)" (19. heinäkuuta 2005) * "Pot of Gold" (15. marraskuuta 2005) Luokka:Vuoden 2004 albumit Luokka:Vuoden 2004 esikoisalbumit Luokka:Akonin albumit hu:Trouble pt:Trouble (álbum) sv:Trouble (musikalbum)
Kolme kuningasta (elokuva)

Kolme kuningasta on yhdysvaltalainen toimintadraamaelokuva vuodelta 1999. Sen tapahtumat sijoittuvat Irakiin vuonna 1991, kun kansa kapinoi Saddam Husseinia vastaan Persianlahden sodan jälkeen. Voimakkaasti sodanvastainen elokuva kertoo kolmesta amerikkalaisesta sotilaasta jotka etsivät aarretta vapautetusta Kuwaitista sen jälkeen kun sota on julistettu päättyneeksi.Second Look: 'Three Kings' is sharp antiwar caper LA Times ==Näyttelijät== ==Tuotanto== Elokuva sai alkunsa koomikko John Ridleyn ideasta kokeilla, miten nopeasti hän pystyy kirjoittamaan ja myymään käsikirjoituksen elokuvalle. Käsikirjoituksen, alkujaan nimellä Spoils of War, tekoon kului seitsemän päivää ja Ridley myi sen Warner Bros. -yhtiölle 18 päivää myöhemmin heinäkuussa 1995. Ohjaaja David O. Russell kiinnostui käsikirjoituksesta toukokuussa 1997, ja laati oman käsikirjoituksensa pohjautuen Ridleyn käsikirjoitukseen. Warner Bros. sitoutui rahoittamaan elokuvaa 48 miljoonalla dollarilla. Päärooliin (Archie Gates) kaavailtiin alkujaan Clint Eastwoodia, joka kieltäytyi roolista. Muita ehdolla olleita, mutta myös roolista kieltäytyneitä olivat Nicolas Cage, Mel Gibson, Jack Nicholson, Nick Nolte ja Dustin Hoffman. Russel päätyi lopulta palkkaamaan rooliin George Clooneyn, joka tuolloin pyrki siirtymään televisiorooleista elokuvarooleihin. Conrad Vigin hahmoa näytteli Spike Jonze, Chief Elginiä rap-artisti Ice Cube, Troy Barlow'ta Mark Wahlberg ja Adriana Cruzia Nora Dunn. Suurin osa elokuvasta kuvattiin Arizonassa Casa Granden luoteispuolella. Alueella oli aikanaan ollut kaivostoimintaa, jonka päästöt olivat tappaneet kaiken kasvillisuuden. Paikalle rakennettiin irakilaisia kyliä esittäviä lavasteita. Elokuvaa varten palkattiin myös avustajia, joista monet olivat irakilaisia pakolaisia Dearbornista Michiganissa. Kuvaukset osoittautuivat hankaliksi etenkin pääroolinäyttelijä Clooneylle, jolle elokuva oli ensimmäinen suuri Hollywood- tuotanto. Hänellä oli ohjaaja Russellin kanssa hyvin huonot välit, jotka kärjistyivät jopa nyrkkitappeluksi. ==Vastaanotto== Elokuvan ensi-ilta oli 27. syyskuuta 1999 ja yleinen levitys alkoi 1. lokakuuta. Elokuvan lipputulot olivat maailmanlaajuisesti 107,8 miljoonaa dollaria, eli elokuva tuotti huomattavasti budjettiaan enemmän. Kriitikkojen arviot elokuvasta olivat pääosin positiivisia. Arvoita luetteloivan Rotten Tomatoes-sivuston mukaan sen 134 elokuva-arviosta 94 % oli positiivisia. Metacritic-sivuston 34 arvioon perustuva vastaava lukema oli 82/100. == Lähteet == Luokka:Vuoden 1999 yhdysvaltalaiset elokuvat Luokka:Yhdysvaltalaiset toimintakomediat Luokka:David O. Russellin ohjaamat elokuvat
Armstrong (Brittiläinen Kolumbia)

Armstrong on Kanadassa, Brittiläisen Kolumbian provinssissa Okanagan alueella sijaitseva kaupunki. Vuonna 2016 sen väkiluku oli noin 5 100\. ==Lähteet== == Aiheesta muualla == * Armstrongin kaupungin viralliset sivut Luokka:Brittiläisen Kolumbian kaupungit
Štšokino

Štšokino () on kaupunki Tulan alueella Venäjällä. Se sijaitsee Keski-Venäjän ylängöllä 25 kilometriä Tulasta etelään. Kaupunki on Štšokinon piirin keskus. Sen läpi kulkee Tulan ja Orjolin välinen rautatie (Štšokinon asema) sekä Moskovan ja Simferopolin välinen valtatie. Asukkaita on 60 700 henkeä (vuonna 2005). Paikkakunta on syntynyt vuonna 1870 perustetun ruskohiilikaivoksen yhteyteen. Vuonna 1938 Štšokinosta tuli kaupunki. Toisen maailmansodan aikana se oli saksalaisten miehittämä. Nykyisin kaupungissa on lannoite- ja kemian teollisuutta sekä TGK-4-tuotantoyhtiöön kuuluva sähkövoimala. Piirin alueella sijaitsee Leo Tolstoin kartanomuseo Jasnaja Poljana. ==Lähteet== * ==Aiheesta muualla== * Štšokinon piirin sivusto Luokka:Tulan alueen kaupungit en:Shchyokino
Charles Brown

Charles Brown -nimisiä ovat: Henkilöitä: * Charles Brown, meriupseeri (1678–1753) * Charles Brown, muusikko (1922–1999) * Charles Brown, tennispelaaja * Charles Brown, painija * Charles Brown, jääkiekkoilija (s. 1947) * Charles Brown, roquenpelaaja (1867–1937) * Charles John Brown, yhdysvaltalainen katolinen arkkipiispa ja Pyhän istuimen diplomaatti (s. 1955) * Charles-Édouard Brown-Séquard, mauritiuslais-brittiläinen lääkäri (1817–1894) * Charles "Charlie" Brown, nyrkkeilijä (s. 1939) Fiktiivisiä hahmoja: * Jaska Jokunen, sarjakuvahahmo, Charles ”Charlie” Brown
Rosie the Riveter

Rosie the Riveter () on henkilösymboli, joka kuvaa miljoonien yhdysvaltalaisten naisten työtä toisen maailmansodan aikana. Sodan aikana Rosie the Riveter oli propagandahahmo, jonka avulla kannustettiin naisia osallistumaan Yhdysvaltojen sotaponnisteluihin. Sittemmin hahmo on toiminut erilaisten tasa-arvo- ja feminististen liikkeiden ikonina. Noin kuusi miljoonaa yhdysvaltalaista naista siirtyi töihin teollisuuteen korvaamaan armeijaan siirtyneitä miehiä. Monet naisista työskentelivät tehtaissa, jotka tuottivat sodankäyntiin tarvittavia välineitä, kuten ammuksia, aseita ja varusteita. Rosie the Riveter liitetään usein yhteen tosielämän esikuvistaan, Rose Will Monroeen, joka työskenteli niittaajana B-29- ja B-24-pommikoneita tuottaneessa Willow Run -lentokonetehtaassa Michiganissa. Monroe esiintyi sotaponnistuksen tärkeyttä esittelevässä promootioelokuvassa ja toimi mallina vastaavassa julistekampanjassa. Kun alkuvuodesta 1943 julkaistiin lisäksi laulu Rosie the Riveter, Monroesta tuli yksi aikansa tunnetuimmista hahmoista maassaan. Rosie-hahmo liitetään usein myös J. Howard Millerin 1942 toteuttamaan We Can Do It! -julisteeseen, mutta Millerin mallina oli eri nainen, mahdollisesti Geraldine Doyle. Myös Norman Rockwell maalasi Rosie- aiheisen taulun, josta Saturday Evening Post -lehti teki kansikuvan. Rockwellin mallina toimi Mary Doyle Keefe. Rosie the Riveter-hahmon edeltäjä oli kanadalainen aseteollisuuden työntekijä Veronica Foster, jolle annettiin lempinimi Ronnie the Bren Gun Girl.Veronica Foster photo 10th May 1941 Library and Archives in Canada. Viitattu 4.7.2014 == Katso myös == * Kotirintama * Propaganda * Totaalinen sodankäynti ==Lähteet== == Aiheesta muualla == Luokka:Propaganda Yhdysvalloissa Luokka:Yhdysvallat toisessa maailmansodassa Luokka:Feminismi Luokka:Kuvitteelliset henkilöt
Karl Storch

Karl Storch (21. elokuuta 1913 – 19. elokuuta 1992) oli saksalainen moukarinheittäjä ja olympiamitalisti. Storch heitti moukaria huipputuloksiin jo 1930-luvun lopulla, mutta koska kahdet olympialaiset peruuntuivat sodan takia ja Saksa suljettiin Lontoon 1948 olympialaisten ulkopuolelle, pääsi Storch olympialaisiin vasta 38-vuotiaana Helsingissä 1952. Tuolloin hän saavutti olympiahopeaa tuloksella 58,86 m. Vajaa kuukausi aiemmin hän oli heittänyt Saksan ennätyksen 59,44 m. ==Lähteet== * * Luokka:Saksalaiset moukarinheittäjät Luokka:Saksalaiset olympiamitalistit Luokka:Vuonna 1913 syntyneet Luokka:Vuonna 1992 kuolleet
Goma

Goma on kaupunki Kongon demokraattisessa tasavallan itäosassa Kivujärven pohjoisrannalla. Se on Pohjois-Kivun maakunnan pääkaupunki, jossa oli vuonna 2012 noin miljoona ihmistä: 300 000 kanta-asukasta ja satojatuhansia pakolaisia. Gomassa on strategisesti merkittävä lentokenttä. Vuonna 2012 Ruandasta tukea saava kapinallisryhmä M23 taisteli kaupungista ja sai sen haltuunsa marraskuun lopulla. Noin 50 000 kaupungin asukkaan arveltiin paenneen. Kapinalliset vetäytyivät kaupungista joulukuun alussa. Tilanne kaupungissa heikentyi uudestaan, kun maan asevoimien ja Ruandan tukemien M23-kapinallisten väliset taistelut levisivät kaupunkiin. Tammikuussa 2025 Goma oli taistelujen vuoksi piiritetty. Tammikuun 27. M23-kapinalliset kertoivat ottaneensa Goman haltuunsa. YK varoitti huolestuttavasta humanitaarisesta tilanteesta Gomassa. == Lähteet == == Aiheesta muualla == Luokka:Kongon demokraattisen tasavallan kaupungit
Heikki Ala-Mäyry

Heikki Ala-Mäyry (21. lokakuuta 1893 Kuortane – 31. lokakuuta 1960 Kuortane) oli suomalainen maanviljelijä, pankinjohtaja, kirjakauppias ja Kansallisen Kokoomuksen kansanedustaja. Ala-Mäyry tunnettiin monitaitoisena ja valistuneen pohjalaisen talonpoikaisuuden edustajana ja kotiseutunsa johtavana miehenä.Eteläpohjalaisia elämäkertoja 1964, s. 24 == Varhainen elämä ja työura == Ala-Mäyry kävi kansakoulun ja harjoitti määrätietoista itseopiskelua. Syntymäkodissaan Ala-Mäyry sai voimakkaan kansallisen ja isänmaallisen herätykseen. Vuonna 1918 Ala-Mäyry osallistui vapaussotaan ja toimi sen jälkeen suojeluskunnassa aina suojeluskuntien lakkauttamiseen saakka. Ala- Mäyry toimi maanviljelijänä sekä kotiseutunsa johtavana länsisuomalaisen maatiaiskarjan jalostajana. Ala-Mäyry oli myös metsänhoitaja. Nuoruudessaan Ala-Mäyry toimi nuorisoseuratyössä. Maanviljelijänä Ala-Mäyry osallistui maamiesseuran harrastuksiin. Vuosina 1944–1951 Ala-Mäyry toimi Kuortaneen Säästöpankin johtajana ja vuodesta 1952 alkaen Kansallis-Osake-Pankin Kuortaneen konttorin johtajana. Viimeiset pari vuotta ennen kuolemaansa, Ala- Mäyry toimi Sydänmaan Turve Oy:n toimitusjohtajana. Ala-Mäyry oli kirjallisuuden ja kansansivistyksen ystävä. Hän omisti ja hoiti Kuortaneen kirjakauppaa noin 30 vuoden ajan. Ala-Mäyry oli myös Kuortaneen Yhteiskoulun yksi perustajista ja kuului koulun johtokuntaan aina kuolemaansa saakka. == Poliittinen ura == === Luottamustoimet === Ala-Mäyry tuli valituksi Kuortaneen kunnanvaltuustoon jo 1925 ja uudelleen 1944 ollen valtuuston jäsenenä kuolemaansa saakka. Ala-Mäyry toimi kunnanvaltuuston puheenjohtajana 1946–1954 ja sen jälkeen varapuheenjohtajana kuolemaansa saakka. Vuosina 1941–1943 Ala- Mäyry toimi Kuortaneen Osuusmeijerin isännöitsijänä. Edelleen hän toimi pitkän ajan Kuortaneen Venhämylly-yhtiön ja Kuortaneen Sementtivalimon johtoelimissä. Ala-Mäyry toimi aktiivisesti Kuortaneen kansallisseurassa sekä Vaasan läänin itäisen vaalipiirin kansallisliiton piirtoimikunnassa. Ala-Mäyry toimi myös Kansallisen Kokoomuspuolueen keskusjohdon jäsenenä puoluevaltuuskuntaan. === Kansanedustajana === Ala-Mäyry valittiin eduskuntaan Vaasan läänin itäisestä vaalipiiristä vuoden 1948 vaaleissa. Ala-Mäyry tunnettiin tunnollisena ja ahkerana valiokuntatyöskentelijänä. Ala-Mäyry puolusti ehyttä ja rakentavaa kansallista ajattelutapaa. Hän istui eduskunnassa yhden kauden, heinäkuuhun 1951 saakka. Hän kuului kulkulaitosvaliokuntaan ja toimi presidentin valitsijamiehenä vuosina 1950 ja 1956. == Seurakunta == Heikki Ala-Mäyry omasi kristillisen elämänkatsomuksen ja osallistui seurakunnalliseen elämään kuuluen mm. kirkkovaltuustoon. Ala-Mäyry toimi kirkkohallintokunnan puheenjohtajana kuolemaansa saakka. == Huomionosoitukset == Anssioistaan kunnallismiehenä Heikki Ala-Mäyry sai Maalaiskuntien Liiton ansiomerkin. == Lähteet == * * === Viitteet === Luokka:Kansanedustajat Luokka:Kansallisen Kokoomuksen poliitikot Luokka:Kuortaneen kunnanvaltuutetut Luokka:Vaasan läänin itäinen vaalipiiri Luokka:Suomalaiset pankinjohtajat Luokka:Suomalaiset kirjakauppiaat Luokka:Vuonna 1893 syntyneet Luokka:Vuonna 1960 kuolleet
Šuja

Šuja () on kaupunki Ivanovon alueella Venäjällä. Se sijaitsee Kljazman sivujoen Tezan rannalla 32 kilometriä Ivanovosta kaakkoon. Kaupunki on Šujan piirin keskus, mutta ei itse kuuluu sen yhteyteen, vaan muodostaa erillisen kaupunkipiirikunnan. Šujan läpi kulkee Vladimirin ja Ivanovon välinen rautatie (Šujan asema). Asukkaita on 58 900 henkeä (vuonna 2008). Šuja mainitaan ensimmäisen kerran Nižni Novgorodin ruhtinaskuntaan kuuluneena huomattavana asutuskeskuksena vuonna 1393/1394. Kaupunki on saanut alkunsa Šuiskin ruhtinassuvun omistamasta kylästä, jonka nimi on johdettu merjalaisista sanoista suo 'suo' ja oja 'joki'. 1500-luvulla sen nimenä oli myös Borisoglebskaja sloboda. Vuonna 1539 sen hävittivät Kazanin kaanin Safagäräyn joukot, vuonna 1609 puolalaiset ja vuonna 1619 se kärsi liettualaisten, kasakoiden ym. hyökkäyksistä. 1500–1600-luvulla Šuja oli vilkas kauppapaikka ja käsityöläiskeskus. 1700-luvulla alkoi kehittyä tekstiiliteollisuus. Vuonna 1708 Šuja liitettiin Moskovan lääniin ja vuonna 1778 siitä tuli Vladimirin lääniin kuulunut kihlakuntakaupunki. 1800-luvulla Šuja oli huomattava tekstiili- ja nahkateollisuuden keskus. Nykyisin kaupungissa on tekstiiliteollisuuden lisäksi mm. puunjalostus- ja konepajateollisuutta. Kaupungissa toimii pedagoginen yliopisto, kotiseutumuseo ja Mihail Frunzelle omistettu museo. ==Lähteet== * === Viitteet === ==Aiheesta muualla== * Šujan kaupungin sivusto Luokka:Ivanovon alueen kaupungit
John Holland

John Macfarlane "Dutch" Holland (20. joulukuuta 1926 – 9. kesäkuuta 1990) oli uusiseelantilainen 400 metrin aitajuoksija ja olympiamitalisti. Holland saavutti 400 metrin aitajuoksussa olympiapronssia Helsingissä 1952 ajalla 52,2 sekuntia. Erot olivat selvät, sillä hän hävisi hopeamitalisti Juri Litujeville 0,9 sekunnilla mutta voitti neljänneksi jääneen Anatoli Julinin 0,6 sekunnilla. Vuoden 1950 Kansainyhteisön kisoissa hän saavutti hopeaa 440 jaardin aitajuoksussa ajalla 52,7 s sekä pronssia 4 × 440 jaardin viestijuoksussa. ==Lähteet== * * * ==Viitteet== Luokka:Uusiseelantilaiset 400 metrin aitajuoksijat Luokka:Uusiseelantilaiset olympiamitalistit Luokka:Vuonna 1926 syntyneet Luokka:Vuonna 1990 kuolleet
Kokkelipiimä

Kokkelipiimä on itäsuomalainen hapatettu maitotuote – piimää, jonka sekaan on sekoitettu kokkelia. Kokkeli on hyytelömäinen, heraton aine, joka muodostuu lämpimässä paikassa seisotetusta ja juoksettuneesta maidosta. Kokkelia saadaan seisottamalla kuorittua maitoa lämpimässä paikassa noin kaksi vuorokautta. Piimimistä eli maidon juoksettumista voidaan nopeuttaa pitämällä maito miedossa lämmössä uunissa. Maito kiinteytyy maitohappobakteerien vaikutuksesta itsekseen, ja siitä erottuu hera. Kiinteä kokkeli poimitaan eri astiaan, johon lisätään vettä, ja sitä säilytetään viileässä. Kokkeli muistuttaa koostumukseltaan raejuustoa tai rahkaa. Kokkelista voi säilytyksessä vielä irrota heraa, joten vesi vaihdetaan puhtaaseen. Kokkelia voidaan syödä sellaisenaan, tai sitä sekoitetaan maitoon, kirnupiimään tai veteen. == Lähteet == Luokka:Suomalainen keittiö